อาการขาดน้ำต้องรักษาอย่างไร
ส่วนมากอาการไม่ค่อยรุนแรง เป็นแล้วกินยาหรือไม่กินยาก็หายได้ แต่ส่วนน้อยจะถ่ายท้องรุนแรง ถึงกับต้องให้หมอฉีดน้ำเกลือกันจึงจะหายพวกที่ถ่ายท้องรุนแรง โดยเฉพาะอย่างยิ่งถ้าเป็นเด็กเล็กหรือคนแก่ หากไม่ได้รับการรักษาทันท่วงที ก็มีหวังเป็นอันตรายถึงตายได้ ตายจากอะไรหรือครับ ก็ตายจากการสูญเสียน้ำและเกลือแร่ออกไปกับน้ำอุจจาระนั่นแหละ จะเรียกว่าร่างกายแห้งตายก็คงไม่ผิดคนที่เป็นโรคท้องเดิน นอกจากกินยาแก้ท้องเดินแล้ว ยังต้องพยายามดื่มน้ำและกินเกลือเข้าไปทดแทนส่วนที่สูญเสียไปด้วย วิธีง่ายที่สุด ก็คือ การผสม น้ำเกลือชาวบ้าน โดยใช้น้ำสุก 1 ขวดแม่โขงกลม หรือขวดน้ำปลา น้ำตาลทราย 2 ช้อนโต๊ะ หรือ 2 กำมือ และเกลือแกง ½ ช้อนกาแฟ หรือ1-2 หยิบมือผสมกันเข้า ดื่มกินต่างน้ำให้มาก ๆ ถ้ากินได้มากเกินกว่าส่วนที่เสียไป ร่างกายก็ไม่เป็นอันตราย ก็เหมือนหม้อน้ำที่มีรูรั่ว ถ้าเราเติมน้ำให้ได้มากกว่าส่วนที่รั่วออกไป หม้อน้ำก็ไม่แห้ง แต่ถ้าดื่มน้ำได้น้อยกว่าส่วนที่เสียไป เช่นคนที่มีอาการอาเจียนร่วมด้วย หรือดื่มไม่ได้ หรือมัวแต่เข้าใจผิดไม่ยอมดื่มน้ำเวลาท้องเดิน ในที่สุดร่างกายก็แห้งน้ำ มีอาการกระหายน้ำ ปากคอแห้ง ตาโบ๋ รูปที่ 2 หนังเหี่ยว รูปที่ 1 ปัสสาวะก็ถ่ายออกน้อย หรือไม่ถ่ายเลย ในเด็กเล็ก เอามือคลำกระหม่อมหน้า จะพบว่าเป็นรอยบุ๋มลงไปอาการทั้งหมดนี้ ภาษาหมอเราเรียกว่า อาการขาดน้ำ ถ้าปล่อยไว้ต่อไป ร่างกายก็จะแย่ลงไปอีก จนเกิดอาการช็อค คือคนไข้จะกระสับกระส่าย หน้ามืด เป็นลม ตัวเย็น เหงื่อออก ชีพจรเต้นเร็วแต่อ่อนแรง ความดันเลือดต่ำ และถ้าไม่ได้รับการรักษาก็จะตายในที่สุด โรคห่าหรืออหิวาต์ ที่ทำให้คนตายได้มาก ๆ ก็เพราะมันทำให้เกิดการถ่ายท้องรุนแรง จนร่างกายขาดน้ำและช็อคได้ในเวลาอันรวดเร็ว
อายุรศาสตร์ (อายุรศาสตร์) - Internal Medicine,การแพทย์ทางเลือก (alternative medicine)